ระเบียบกรมสรรพสามิตระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๔(ฉบับที่ ๒)[๑] เพื่อให้การปฏิบัติเกี่ยวกับการยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆตามประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่ ๘๕)ลงวันที่ ๑๓ พฤษภาคม พ.ศ. ๒๕๕๒ และประกาศกระทรวงการคลัง เรื่อง หลักเกณฑ์และเงื่อนไขการยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ลงวันที่ ๒๑ กันยายน พ.ศ. ๒๕๕๒ เป็นไปโดยถูกต้องและมีประสิทธิภาพอาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ. ๒๕๕๐และข้อ ๓ ข้อ ๕ ข้อ ๗ ข้อ ๙ ข้อ ๑๐ ข้อ ๑๑ ข้อ ๑๒ ข้อ ๑๓ ข้อ ๑๔ ข้อ ๑๗ ข้อ ๒๐แห่งประกาศกระทรวงการคลัง เรื่อง หลักเกณฑ์และเงื่อนไขการยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ลงวันที่ ๒๑ กันยายน พ.ศ. ๒๕๕๒ อธิบดีกรมสรรพสามิตจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๔(ฉบับที่ ๒)ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกความในข้อ๖ แห่งระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒และให้ใช้ความต่อไปนี้แทนข้อ ๖ ผู้ประกอบอุตสาหกรรมหรือผู้นำเข้าที่ประสงค์จะขอยกเว้นภาษีสรรพสามิตสำหรับสารละลายประเภทไฮโดรคาร์บอนที่นำไปใช้ในอุตสาหกรรมต่าง ๆ ให้ยื่นคำขอตามแบบ สค. 01 ท้ายระเบียบนี้ดังนี้๖.๑ กรณีสารละลายประเภทไฮโดรคาร์บอนที่ผลิตขึ้นในราชอาณาจักร ให้ผู้ประกอบอุตสาหกรรมยื่นคำขอต่อสรรพสามิตพื้นที่แห่งท้องที่ที่โรงอุตสาหกรรมตั้งอยู่ก่อนนำออกจากโรงอุตสาหกรรม๖.๒ กรณีสารละลายประเภทไฮโดรคาร์บอนที่นำเข้ามาในราชอาณาจักรให้ผู้นำเข้ายื่นคำขอต่อสรรพสามิตพื้นที่แห่งท้องที่ที่ด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าก่อนนำเข้ามาในราชอาณาจักร๖.๓ การยื่นคำขอตาม ๖.๑ หรือ ๖.๒ ต้องมีหลักฐานประกอบคำขอ ดังนี้๖.๓.๑ สำเนาทะเบียนบ้านของโรงอุตสาหกรรมหรือสถานประกอบการ และสำเนาบัตรประจำตัวประชาชนของผู้ขออนุญาต๖.๓.๒ สำเนาหนังสือรับรองการจดทะเบียนเป็นนิติบุคคลของกระทรวงพาณิชย์ที่ออกให้ไม่เกิน ๖ เดือน๖.๓.๓ หนังสือมอบอำนาจและสำเนาบัตรประจำตัวประชาชนของผู้มอบและผู้รับมอบอำนาจให้ยื่นคำขอในกรณีที่ผู้ยื่นคำขอไม่ได้มายื่นด้วยตนเอง๖.๓.๔ รายชื่อ ที่อยู่และจำนวนการซื้อของผู้ใช้หรือผู้ใช้ที่ประกอบกิจการเป็นตัวแทน ที่ได้รับอนุญาตจากกรมสรรพสามิตพร้อมสำเนาหลักฐานการได้รับอนุญาต๖.๓.๕หนังสือแสดงความยินยอมให้เจ้าพนักงานสรรพสามิตเข้าทำการตรวจสอบในสถานประกอบการตลอดจนบัญชี เอกสารหลักฐานต่าง ๆ เกี่ยวกับการรับ-จ่ายสารละลายประเภทไฮโดรคาร์บอนที่ได้รับการยกเว้นภาษีสำหรับกรณีนำเข้ามาในราชอาณาจักร ได้ตลอดเวลาทำการข้อ ๔ ให้ยกเลิกความในข้อ ๘แห่งระเบียบกรมสรรพสามิต ว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒และให้ใช้ความต่อไปนี้แทนข้อ ๘ ผู้ใช้ที่ประสงค์จะใช้สารละลายประเภทไฮโดรคาร์บอนในอุตสาหกรรมต่างๆ ให้ยื่นคำขออนุญาตต่อผู้อำนวยการสำนักมาตรฐานและพัฒนาการจัดเก็บภาษี ๒หรือผู้อำนวยการสำนักงานสรรพสามิตภาคหรือสรรพสามิตพื้นที่แห่งท้องที่ที่สถานประกอบการตั้งอยู่ แล้วแต่กรณี ตามแบบ สค. 02ท้ายระเบียบนี้ พร้อมด้วยหลักฐานดังนี้๘.๑ ข้อตกลงการขออนุญาตเป็นผู้ใช้สารละลายประเภทไฮโดรคาร์บอน (Hydrocarbon Solvent) ที่ได้รับการยกเว้นภาษีเพื่อนำไปใช้ในอุตสาหกรรมต่าง ๆ๘.๒ รายการชนิดและจำนวนสารละลายประเภทไฮโดรคาร์บอนที่ต้องการซื้อมาใช้ต่อเดือนรวมทั้งรายชื่อ ที่อยู่ และจำนวนผู้ที่จะขายสารละลายประเภทไฮโดรคาร์บอนให้กับตน ทั้งนี้รายชื่อดังกล่าวจะต้องเป็นไปตามที่ระบุไว้ในการขออนุญาตจากกรมสรรพสามิต๘.๓ สำเนาหนังสือรับรองการจดทะเบียนนิติบุคคลของกระทรวงพาณิชย์ที่ออกให้ไม่เกิน ๖ เดือน๘.๔ ราคาซื้อขายสารละลายประเภทไฮโดรคาร์บอนเดือนปัจจุบัน๘.๕รายการประเภทสินค้าหรือวัตถุประสงค์ที่นำสารละลายประเภทไฮโดรคาร์บอนไปใช้๘.๖ สำเนาทะเบียนบ้านของโรงอุตสาหกรรมหรือสถานประกอบการและสำเนาบัตรประจำตัวประชาชนของผู้ขออนุญาต๘.๗ หนังสือมอบอำนาจและสำเนาบัตรประจำตัวประชาชนของผู้มอบและผู้รับมอบอำนาจให้ยื่นคำขอในกรณีที่ผู้ขออนุญาตไม่ได้มาด้วยตนเอง๘.๘ ขบวนการผลิตและสูตรการผลิตหรือการนำไปใช้ซึ่งสินค้าของผู้ใช้กรณีนำไปใช้ในอุตสาหกรรมต่าง ๆ๘.๙สถานที่เก็บสารละลายและแผนที่แสดงเส้นทางไปยังสถานประกอบการและสถานที่เก็บสารละลายทุกแห่ง๘.๑๐ หนังสือสัญญาค้ำประกันการปฏิบัติตามข้อตกลงการขออนุญาตเป็นผู้ใช้สารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆของธนาคารภายในประเทศกรณีขออนุญาตใช้สารละลายประเภทไฮโดรคาร์บอนตั้งแต่สามหมื่นลิตรขึ้นไป๘.๑๑ หนังสือแสดงความยินยอมให้เจ้าพนักงานสรรพสามิตเข้าทำการตรวจสอบในสถานประกอบการตลอดจนบัญชี เอกสารหลักฐานต่าง ๆ เกี่ยวกับการรับ - จ่ายและการใช้สารละลายประเภทไฮโดรคาร์บอน และเอกสารอื่น ๆ ที่เกี่ยวข้องกับการซื้อผลิต จำหน่าย จ่ายโอนผลิตภัณฑ์ที่ผลิตได้จากการใช้สารละลายประเภทไฮโดรคาร์บอนได้ตลอดเวลาทำการกรณีผู้ใช้ตามวรรคแรกมีความประสงค์จะขอต่ออายุใบอนุญาตหรือขอเปลี่ยนแปลงใบอนุญาตให้ยื่นคำขออนุญาตพร้อมด้วยต้นฉบับใบอนุญาตแบบ สค. 02 หลักฐานตาม ๘.๑ ถึง ๘.๔ และหลักฐานตาม ๘.๕ ถึง ๘.๑๑เฉพาะที่มีการเปลี่ยนแปลงการพิจารณาคำขออนุญาตตามวรรคแรกและวรรคสอง ให้เป็นไปตามข้อ ๑๒กรณีผู้ใช้ตามวรรคแรกมีสถานประกอบการหลายแห่งและตั้งอยู่ในเขตสำนักงานสรรพสามิตพื้นที่หลายพื้นที่แต่อยู่ในเขตสำนักงานสรรพสามิตภาคเดียวกันให้ยื่นคำขออนุญาตพร้อมหลักฐานตามวรรคแรกหรือวรรคสอง แล้วแต่กรณีโดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนต่อผู้อำนวยการสำนักงานสรรพสามิตภาคนั้นกรณีผู้ใช้ตามวรรคแรกมีสถานประกอบการหลายแห่งและตั้งอยู่ในเขตสำนักงานสรรพสามิตพื้นที่หลายพื้นที่แต่มิได้อยู่ในเขตสำนักงานสรรพสามิตภาคเดียวกันให้ยื่นคำขออนุญาตพร้อมหลักฐานตามวรรคแรกหรือวรรคสอง แล้วแต่กรณีโดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนต่อผู้อำนวยการสำนักมาตรฐานและพัฒนาการจัดเก็บภาษี ๒ข้อ ๕ ให้เพิ่มความต่อไปนี้เป็นข้อ ๘/๑แห่งระเบียบกรมสรรพสามิต ว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ข้อ ๘/๑ กรณีผู้ใช้มีสารละลายประเภทไฮโดรคาร์บอนที่ผ่านการใช้แล้วหรือเสื่อมสภาพและพิสูจน์ได้ว่าไม่สามารถนำไปใช้ในอุตสาหกรรมต่างๆ ได้ และมีความประสงค์ที่จะทำลายสารละลายประเภทไฮโดรคาร์บอนนั้นให้ยื่นหนังสือขออนุญาตทำลายต่อสรรพสามิตพื้นที่ที่สถานประกอบการตั้งอยู่การทำลายสารละลายประเภทไฮโดรคาร์บอนตามวรรคแรกให้อยู่ภายใต้การตรวจสอบและควบคุมของคณะกรรมการซึ่งสรรพสามิตพื้นที่แต่งตั้งจำนวนสามคน โดยให้ทำลายด้วยวิธีเผาไฟหรือวิธีอื่นตามที่ผู้อำนวยการสำนักมาตรฐานและพัฒนาการจัดเก็บภาษี๒ เห็นสมควรข้อ ๖ ให้ยกเลิกความในข้อ ๙แห่งระเบียบกรมสรรพสามิต ว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒และให้ใช้ความต่อไปนี้แทนข้อ ๙ กรณีผู้ใช้ที่ประสงค์จะประกอบกิจการเป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ที่ใช้สารละลายประเภทไฮโดรคาร์บอนในอุตสาหกรรมต่างๆ ให้ยื่นคำขออนุญาตต่อผู้อำนวยการสำนักมาตรฐานและพัฒนาการจัดเก็บภาษี ๒หรือผู้อำนวยการสำนักงานสรรพสามิตภาค หรือสรรพสามิตพื้นที่แห่งท้องที่ที่สถานประกอบการตั้งอยู่แล้วแต่กรณี ตามแบบ สค. 02 ก. ท้ายระเบียบนี้พร้อมด้วยหลักฐานดังนี้๙.๑ ข้อตกลงการขออนุญาตเป็นผู้ใช้สารละลายประเภทไฮโดรคาร์บอน (Hydrocarbon Solvent) ที่ได้รับการยกเว้นภาษีเพื่อนำไปใช้ในอุตสาหกรรมต่าง ๆ๙.๒ รายชื่อ ที่อยู่และจำนวนผู้ที่จะขายและผู้ที่จะซื้อสารละลายประเภทไฮโดรคาร์บอน ทั้งนี้รายชื่อดังกล่าวจะต้องเป็นไปตามที่ระบุไว้ในการขออนุญาตจากกรมสรรพสามิต๙.๓สำเนาหนังสือรับรองการจดทะเบียนเป็นนิติบุคคลของกระทรวงพาณิชย์ที่ออกให้ไม่เกิน ๖เดือน๙.๔ ราคาซื้อขายสารละลายประเภทไฮโดรคาร์บอนเดือนปัจจุบัน๙.๕ สำเนาทะเบียนบ้านของโรงอุตสาหกรรมหรือสถานประกอบการและสำเนาบัตรประจำตัวประชาชนของผู้ขออนุญาต๙.๖ หนังสือมอบอำนาจ และสำเนาบัตรประจำตัวประชาชนของผู้มอบและผู้รับมอบอำนาจให้ยื่นคำขอ ในกรณีที่ผู้ขออนุญาตไม่ได้มาด้วยตนเอง๙.๗สถานที่เก็บสารละลายและแผนที่แสดงเส้นทางไปยังสถานประกอบการและสถานที่เก็บสารละลายทุกแห่ง๙.๘หนังสือสัญญาค้ำประกันการปฏิบัติตามข้อตกลงการขออนุญาตเป็นผู้ใช้สารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ ของธนาคารภายในประเทศกรณีขออนุญาตใช้สารละลายประเภทไฮโดรคาร์บอนตั้งแต่สามหมื่นลิตรขึ้นไป๙.๙หนังสือแสดงความยินยอมให้เจ้าพนักงานสรรพสามิตเข้าทำการตรวจสอบในสถานประกอบการตลอดจนบัญชี เอกสารหลักฐานต่าง ๆ เกี่ยวกับการรับ-จ่ายและการใช้สารละลายประเภทไฮโดรคาร์บอน และเอกสารอื่น ๆ ที่เกี่ยวข้องกับการซื้อผลิต จำหน่าย จ่ายโอนผลิตภัณฑ์ที่ผลิตได้จากการใช้สารละลายประเภทไฮโดรคาร์บอนได้ตลอดเวลาทำการกรณีผู้ใช้ตามวรรคแรกมีความประสงค์จะขอต่ออายุใบอนุญาตหรือขอเปลี่ยนแปลงใบอนุญาตให้ยื่นคำขออนุญาตพร้อมด้วยต้นฉบับใบอนุญาตตามสค. 02 ก. หลักฐานตาม ๙.๑ ถึง ๙.๔ และหลักฐานตาม ๙.๕ ถึง๙.๙ เฉพาะกรณีที่มีการเปลี่ยนแปลงการพิจารณาคำขออนุญาตตามวรรคแรกและวรรคสอง ให้เป็นไปตามข้อ ๑๒กรณีผู้ใช้ตามวรรคแรกมีสถานประกอบการหลายแห่งและตั้งอยู่ในเขตสำนักงานสรรพสามิตพื้นที่หลายพื้นที่แต่อยู่ในเขตสำนักงานสรรพสามิตภาคเดียวกันให้ยื่นคำขออนุญาตพร้อมหลักฐานตามวรรคแรกหรือวรรคสอง แล้วแต่กรณีโดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนต่อผู้อำนวยการสำนักงานสรรพสามิตภาคนั้นกรณีผู้ใช้ตามวรรคแรก มีสถานประกอบการหลายแห่งและตั้งอยู่ในเขตสำนักงานสรรพสามิตพื้นที่หลายพื้นที่แต่มิได้อยู่ในเขตสำนักงานสรรพสามิตภาคเดียวกันให้ยื่นคำขออนุญาตพร้อมหลักฐานตามวรรคแรกหรือวรรคสอง แล้วแต่กรณีโดยระบุที่ตั้งและรายละเอียดเกี่ยวกับพื้นที่ที่สถานประกอบการตั้งอยู่ให้ชัดเจนต่อผู้อำนวยการสำนักมาตรฐานและพัฒนาการจัดเก็บภาษี ๒ข้อ ๗ ให้ยกเลิกความในข้อ๑๑ แห่งระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒และให้ใช้ความต่อไปนี้แทนข้อ ๑๑ ผู้ใช้ตามข้อ ๘ หรือข้อ ๙ ต้องทำข้อตกลงการขออนุญาตเป็นผู้ใช้สารละลายประเภทไฮโดรคาร์บอน(Hydrocarbon Solvent) ที่ได้รับการยกเว้นภาษีเพื่อนำไปใช้ในอุตสาหกรรมต่างๆ ต่อกรมสรรพสามิตตามแบบข้อตกลงการขออนุญาตเป็นผู้ใช้สารละลายประเภทไฮโดรคาร์บอน (Hydrocarbon Solvent) ที่ได้รับการยกเว้นภาษีเพื่อนำไปใช้ในอุตสาหกรรมต่างๆ ท้ายระเบียบนี้ และยื่นต่อผู้อำนวยการสำนักมาตรฐานและพัฒนาการจัดเก็บภาษี ๒หรือผู้อำนวยการสำนักงานสรรพสามิตภาค หรือสรรพสามิตพื้นที่ แล้วแต่กรณีพร้อมกับการยื่นคำขออนุญาตข้อ ๘ ให้ยกเลิกความในข้อ๑๒ แห่งระเบียบกรมสรรพสามิต ว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒และให้ใช้ความต่อไปนี้แทนข้อ ๑๒ เมื่อเจ้าพนักงานสรรพสามิตได้ตรวจสอบคำขออนุญาตและหลักฐานต่างๆ ตามข้อ ๘ หรือ ๙ พร้อมทั้งข้อตกลงตามข้อ ๑๑ หากเห็นว่าถูกต้องครบถ้วนให้เสนอผู้มีอำนาจพิจารณาอนุญาตให้แก่ผู้ใช้ในแบบคำขออนุญาตในจำนวนที่เหมาะสมต่อไปเว้นแต่มีเหตุอันควรสงสัยว่าผู้ใช้มีส่วนเกี่ยวข้องกับการหลีกเลี่ยงหรือพยายามหลีกเลี่ยงการเสียภาษีใบอนุญาตตามวรรคหนึ่งให้มีอายุคราวละหนึ่งปีนับแต่วันที่ได้รับอนุญาตและให้ผู้ใช้สารละลายประเภทไฮโดรคาร์บอนเก็บใบอนุญาตไว้ ณ สถานประกอบการโดยให้เจ้าพนักงานสรรพสามิตมีอำนาจพิจารณาอนุญาตดังนี้๑๒.๑ สรรพสามิตพื้นที่มีอำนาจพิจารณาอนุญาตได้เฉพาะกรณีที่ผู้ใช้มีสถานประกอบการตั้งอยู่ในเขตพื้นที่ที่รับผิดชอบสำหรับจำนวนการใช้ไม่เกินห้าหมื่นลิตรต่อเดือนแต่สำหรับจำนวนการใช้ที่เกินห้าหมื่นลิตรต่อเดือนให้ผู้อำนวยการสำนักงานสรรพสามิตภาคมีอำนาจพิจารณาอนุญาต๑๒.๒ อำนาจในการพิจารณาอนุญาตตามข้อ ๘ วรรคสี่ และข้อ ๙ วรรคสี่ ให้เป็นอำนาจของผู้อำนวยการสำนักงานสรรพสามิตภาคโดยไม่จำกัดจำนวน๑๒.๓ อำนาจในการพิจารณาอนุญาตตามข้อ ๘ วรรคห้า และข้อ ๙ วรรคห้า ให้เป็นอำนาจของผู้อำนวยการสำนักมาตรฐานและพัฒนาการจัดเก็บภาษี๒ โดยไม่จำกัดจำนวนเมื่ออนุญาตแล้วให้สำเนาแบบคำขอพร้อมหลักฐานแจ้งให้กรมสรรพสามิตทราบภายในวันที่สิบของเดือนถัดจากเดือนที่อนุญาตผู้ที่ขออนุญาตเป็นผู้ใช้สารละลายประเภทไฮโดรคาร์บอนจำนวนตั้งแต่สามหมื่นลิตรขึ้นไปต้องวางหลักประกันเป็นหนังสือค้ำประกันของธนาคารภายในประเทศจำนวนร้อยละห้าสิบของค่าภาษีสรรพสามิตตามจำนวนสารละลายประเภทไฮโดรคาร์บอนที่ขอรับอนุญาตและในระหว่างปีหากมีการเพิ่มเติมจำนวนการใช้ ต้องวางหลักประกันเพิ่มเติมทั้งนี้ ในปีถัดไปหากผู้ใช้ปฏิบัติตามกฎหมาย ระเบียบ ข้อตกลงที่กำหนดผู้มีอำนาจพิจารณาอนุญาตอาจพิจารณาผ่อนผันให้ไม่ต้องวางหลักประกันก็ได้เว้นแต่ผู้มีอำนาจพิจารณาอนุญาตเห็นสมควรจะสั่งการเป็นอย่างอื่นก็ได้ก่อนสิ้นกำหนดระยะเวลาในใบอนุญาตหากผู้ใช้สารละลายประเภทไฮโดรคาร์บอนมีความประสงค์จะดำเนินกิจการต่อไปให้ยื่นคำขออนุญาตตามข้อ ๘ หรือข้อ ๙ ต่อสรรพสามิตพื้นที่ หรือผู้อำนวยการสำนักงานสรรพสามิตภาคหรือผู้อำนวยการสำนักมาตรฐานและพัฒนาการจัดเก็บภาษี ๒ แล้วแต่กรณี ไม่น้อยกว่าสิบห้าวันก่อนสิ้นกำหนดระยะเวลาในใบอนุญาตและเมื่อได้ยื่นคำขออนุญาตดังกล่าวแล้วให้ดำเนินกิจการต่อไปจนกว่าผู้ออกใบอนุญาตจะสั่งไม่อนุญาตให้ต่อใบอนุญาตนั้นข้อ ๙ ให้ยกเลิกความในข้อ ๑๔แห่งระเบียบกรมสรรพสามิต ว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒และให้ใช้ความต่อไปนี้แทนข้อ ๑๔ การขนส่งสารละลายประเภทไฮโดรคาร์บอนที่ได้รับการยกเว้นภาษีของผู้ประกอบอุตสาหกรรมและผู้นำเข้าจะต้องมีใบกำกับการขนส่งตามแบบที่ 1 ท้ายระเบียบนี้ กำกับไปกับสารละลายประเภทไฮโดรคาร์บอนที่ขนส่งด้วยและต้องขนส่งไปตามเส้นทางที่กำหนดไว้ในใบกำกับการขนส่งนั้นเว้นแต่เป็นการขนส่งทางท่อกรณีการขนส่งสารละลายประเภทไฮโดรคาร์บอนที่ได้รับการยกเว้นภาษีของผู้นำเข้าจากด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าไปยังสถานที่เก็บสารละลายประเภทไฮโดรคาร์บอน จะต้องนำคำขอยกเว้นภาษีตามแบบ สค. 01 ที่ได้รับอนุญาตจากกรมสรรพสามิตแล้วตามข้อ ๖พร้อมเอกสารที่ผ่านพิธีการศุลกากรกำกับไปกับสารละลายประเภทไฮโดรคาร์บอนที่ทำการขนส่งกรณีการขนสารละลายประเภทไฮโดรคาร์บอนไปถึงปลายทางแล้วตรวจพบว่าสารละลายประเภทไฮโดรคาร์บอนไม่ได้คุณภาพหรือมีเหตุจำเป็นจนไม่สามารถรับเข้าหรือสูบถ่ายณ สถานประกอบการปลายทางได้ให้สรรพสามิตพื้นที่แห่งท้องที่ปลายทางตรวจสอบข้อเท็จจริงพร้อมให้ผู้ประกอบอุตสาหกรรมหรือผู้นำเข้าซึ่งมีความประสงค์ขอนำสารละลายประเภทไฮโดรคาร์บอนดังกล่าวกลับคืนชี้แจงเหตุผลและระบุสาเหตุระบุหมายเลขถังเก็บซึ่งต้องผ่านการตรวจสอบรับรองจากกรมสรรพสามิตหรือสถานที่เก็บให้ชัดเจนในใบกำกับการขนส่งตามแบบที่ 1 และให้ทำการขนส่งกลับไปยังสถานประกอบการต้นทางข้อ ๑๐ ให้ยกเลิกความในข้อ๑๕ แห่งระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒และให้ใช้ความต่อไปนี้แทนข้อ ๑๕ การขนสารละลายประเภทไฮโดรคาร์บอนที่ได้รับการยกเว้นภาษีจากผู้ใช้ที่ประกอบกิจการเป็นตัวแทนไปยังผู้ใช้อื่น หรือสถานประกอบการอื่นจำนวนตั้งแต่ห้าพันลิตรขึ้นไป ต้องมีใบกำกับการขนส่งตามแบบที่ 2 ท้ายระเบียบนี้ กำกับไปกับสารละลายประเภทไฮโดรคาร์บอนที่ขนส่งด้วยและต้องขนส่งไปตามเส้นทางที่กำหนดไว้ในใบกำกับการขนส่งนั้น เว้นแต่เป็นการขนส่งโดยทางท่อกรณีการขนสารละลายประเภทไฮโดรคาร์บอนไปถึงปลายทางแล้วตรวจพบว่าสารละลายประเภทไฮโดรคาร์บอนไม่ได้คุณภาพหรือมีเหตุจำเป็นจนไม่สามารถรับเข้าหรือสูบถ่ายณ สถานประกอบการปลายทางได้ให้สรรพสามิตพื้นที่แห่งท้องที่ปลายทางตรวจสอบข้อเท็จจริง พร้อมให้ผู้ใช้ที่ประกอบกิจการเป็นตัวแทนซึ่งมีความประสงค์ขอนำสารละลายประเภทไฮโดรคาร์บอนดังกล่าวกลับคืนชี้แจงเหตุผลและระบุสาเหตุระบุหมายเลขถังเก็บซึ่งต้องผ่านการตรวจสอบรับรองจากกรมสรรพสามิต หรือสถานที่เก็บให้ชัดเจนในใบกำกับการขนส่งตามแบบที่ 2 และให้ทำการขนส่งกลับไปยังสถานประกอบการต้นทางข้อ ๑๑ ให้ยกเลิกความในข้อ๑๙ แห่งระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒และให้ใช้ความต่อไปนี้แทนข้อ ๑๙ เมื่อสรรพสามิตพื้นที่แห่งท้องที่ปลายทางดำเนินการตามข้อ๑๔ วรรคสามหรือข้อ ๑๕ วรรคสองแล้ว ให้แจ้งสรรพสามิตพื้นที่ที่ผู้ประกอบอุตสาหกรรมหรือผู้นำเข้า หรือผู้ใช้ที่ประกอบกิจการเป็นตัวแทนมีสถานประกอบการตั้งอยู่เพื่อดำเนินการตรวจสอบปริมาณสารละลายประเภทไฮโดรคาร์บอน ที่ทำการขนส่งกลับมายังสถานประกอบการต้นทางและเมื่อดำเนินการแล้วเสร็จทุกครั้งให้รายงานผลการปฏิบัติงานพร้อมทั้งเอกสารหลักฐานที่เกี่ยวข้อง ให้สำนักมาตรฐานและพัฒนาการจัดเก็บภาษี ๒ทราบภายในวันที่สิบห้าของเดือนถัดไปข้อ ๑๒ ให้ยกเลิกความในข้อ ๒๐ และข้อ ๒๑แห่งระเบียบกรมสรรพสามิต ว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ข้อ ๑๓ ให้ยกเลิกความในวรรคห้าของข้อ๒๓ แห่งระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ข้อ ๑๔ ให้เพิ่มความต่อไปนี้เป็นข้อ ๒๓/๑แห่งระเบียบกรมสรรพสามิต ว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ข้อ ๒๓/๑ หากผู้ใช้ตามข้อ ๘ หรือข้อ ๙ไม่ปฏิบัติให้เป็นไปตามระเบียบนี้หรือไม่ปฏิบัติตามข้อตกลงการขออนุญาตเป็นผู้ใช้สารละลายประเภทไฮโดรคาร์บอนอาจถูกระงับหรือเพิกถอนการอนุญาตเป็นผู้ใช้ได้การระงับ หรือเพิกถอนการอนุญาตเป็นผู้ใช้ตามวรรคแรกให้ผู้มีอำนาจตามข้อ ๑๒.๓ ระงับหรือเพิกถอนการอนุญาตเป็นผู้ใช้ได้ทั่วราชอาณาจักรและผู้มีอำนาจตามข้อ ๑๒.๑ และข้อ ๑๒.๒ มีอำนาจระงับหรือเพิกถอนการอนุญาตเป็นผู้ใช้ได้เฉพาะที่อนุญาต เมื่อสั่งระงับหรือเพิกถอนการเป็นผู้ใช้สารละลายประเภทไฮโดรคาร์บอนแล้ว ให้แจ้งการระงับหรือเพิกถอนให้แก่ผู้ประกอบอุตสาหกรรม หรือผู้นำเข้า หรือผู้ใช้ที่ประกอบกิจการเป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่างๆ ทราบข้อ ๑๕ ให้ยกเลิกความในข้อ ๓๐แห่งระเบียบกรมสรรพสามิต ว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒และให้ใช้ความต่อไปนี้แทนข้อ ๓๐ กรณีสารละลายประเภทไฮโดรคาร์บอนสูญหายหรือขาดจำนวนไปจากสถานประกอบการจากจำนวนที่รับหรือนำเข้าเก็บของผู้ใช้โดยไม่มีเหตุผลอันสมควรหรือไม่ได้ใช้ในอุตสาหกรรมจริงผู้ใช้ต้องชำระเบี้ยปรับตามข้อตกลงที่ให้ไว้ต่อกรมสรรพสามิตจำนวนสองเท่าของค่าภาษีสรรพสามิตสำหรับจำนวนสารละลายประเภทไฮโดรคาร์บอนที่สูญหายหรือขาดจำนวนไป หรือที่ไม่ได้นำไปใช้ในอุตสาหกรรมจริง ในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นและผู้อำนวยการสำนักมาตรฐานและพัฒนาการจัดเก็บภาษี ๒หรือผู้อำนวยการสำนักงานสรรพสามิตภาค หรือสรรพสามิตพื้นที่ แล้วแต่กรณีอาจพิจารณาสั่งระงับหรือเพิกถอนสิทธิที่ได้รับอนุญาตให้ใช้สารละลายประเภทไฮโดรคาร์บอนนั้นได้ข้อ ๑๖ ให้ยกเลิกแบบสค. 01 แบบ สค. 02 แบบ สค. 02 ก. แบบที่ 1 แบบที่ 2 แบบที่ 3 หนังสือยินยอมให้เจ้าพนักงานสรรพสามิตเข้าทำการตรวจสอบและหนังสือขอให้เจ้าหน้าที่ไปตรวจวัดสารละลายประเภทไฮโดรคาร์บอนท้ายระเบียบกรมสรรพสามิต ว่าด้วยการขอยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่างๆ พ.ศ. ๒๕๕๒ และให้ใช้แบบ สค. 01 แบบ สค. 02 แบบ สค. 02 ก. แบบที่ 1แบบที่ 2 หนังสือยินยอมให้เจ้าพนักงานสรรพสามิตเข้าทำการตรวจสอบและหนังสือขอให้เจ้าหน้าที่ไปตรวจวัดสารละลายประเภทไฮโดรคาร์บอน ท้ายระเบียบนี้แทนข้อ ๑๗ การใดอยู่ระหว่างการดำเนินการตามระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ให้ดำเนินการให้แล้วเสร็จสำหรับการดำเนินการต่อไปให้เป็นไปตามที่กำหนดในระเบียบนี้ประกาศณ วันที่ ๑๒ กันยายน พ.ศ. ๒๕๕๔จุมพล ริมสาครรองอธิบดีปฏิบัติราชการแทนอธิบดีกรมสรรพสามิต[เอกสารแนบท้าย]๑. คำขอยกเว้นภาษีสรรพสามิต สำหรับสินค้าสารละลายประเภทไฮโดรคาร์บอน ที่ผู้ประกอบอุตสาหกรรมหรือผู้นำเข้าขออนุญาตจำหน่ายหรือนำเข้าเพื่อนำไปใช้ในอุตสาหกรรมต่าง ๆ (สค. 01)๒. คำขออนุญาตและใบอนุญาตเป็นผู้ใช้สารละลายประเภทไฮโดรคาร์บอนซึ่งได้รับการยกเว้นภาษีสรรพสามิตเพื่อนำไปใช้ในอุตสาหกรรมต่าง ๆ (สค. 02)๓. คำขออนุญาตและใบอนุญาตเป็นผู้ประกอบกิจการเป็นตัวแทนในการซื้อสารละลายประเภทไฮโดรคาร์บอนซึ่งได้รับการยกเว้นภาษีสรรพสามิตเพื่อนำไปใช้ในอุตสาหกรรมต่าง ๆ (สค. 02 ก.)๔. เอกสารแนบ สค. 02/สค. 02 ก.๕. ใบกำกับการขนส่งสารละลายประเภทไฮโดรคาร์บอน ตามระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ (แบบที่ 1)๖. ใบกำกับการขนส่งสารละลายประเภทไฮโดรคาร์บอน ตามระเบียบกรมสรรพสามิตว่าด้วยการขอยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ (แบบที่ 2)๗. หนังสือยินยอมให้เจ้าพนักงานสรรพสามิตเข้าทำการตรวจสอบ(ดูข้อมูลจากภาพกฎหมาย)ปริยานุช/ผู้จัดทำ๙ พฤศจิกายน๒๕๕๔ชาญ/ผู้ตรวจ๑๖ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๐ ง/หน้า ๑/๒ พฤศจิกายน ๒๕๕๔